Muḥand Saɛid Fellag d anazur urasan (humoriste) azwaw, d amyaru, d ameskar umezgun n urasan d teḍṣa. Daɣen Muḥand Saɛid Fellag yetturar deg isura. Ilul deg 1950 di Azefun, i d-yefkan aṭas inazuren n tazuri nniden, i cban: Ḥaǧ Lɛenqa, Rwiced, Iftisen, Buǧma Lɛenqis, Ḥnifa, Ḥsisen, Muḥamed d Saɛid Ḥilmi, atg. Baba-s inuɣ di laasker n Fransa di talit n trad umadal wis II. Yema-s tella d yiwet i ḥemlen a tteḍs, ahat yefɣed ar ɣures.
Asmi isɛa 8 isegwasen d uzgen, ikcem ar Lezzyer tamanaɣt akw d yiwen n gma-s. Af 9 isegwasen di lɛemr-is ikcem aɣarbaz amezwaru di Craga. Di 1968, ikcem s aɣerbaz umezgun di Lezzyer tamanaɣt. Ila iqqar aṭas imeskaren n tmura umalu, am Aristophane, Eschyle, Plaute, Euripide, ... ladɣa wid umezgun am: Jarry, Becket, Ionesco, atg.
Deg 1978, iruḥ ar Franṣa akw d Kanada anda ixdem yal axedim ur n sefuɣ s imal igerzen. Di 1985, i kcem ar tmurt-is i waken ad yeqim din i lebda di leḥsab-is imiren. Di 1986, i sewǧed yiwet n tcequft isem-a yas: "les aventures de Tchop". Imiren tiyaḍ tebɛnted.
Deg 1990, Muḥand Saɛid Fellag i zweǧ asmi isɛa 40 isegwasen, imi abrid n tazuri ur tsefka ara akud i waken ad yili send.
Di cutumber (tzayur) 1993, yuɣal d anemhal umezgun n Bgayet.
Di 1994, rebrab i xdem axeṣar di tmurt, asmi teṭerḍeq yiwet n lbumba anda yetturar yiwet n tcequft, iǧan Muḥand Saɛid Fellag ad yinig ar tmurt n Tunes. Di 1995, yunag ar tmurt n Franṣa, din yuɣal isem-is mucaɛ nezeh s tcequfin ines n teḍṣa d urasan. Ticequfin i d-iḥekun i ɣeblan n tmurt-is.
Racid At Aɛli-Uqasi
kab_Latn kab_Latn kab_Latn kab_Latn kab_Latn kab_Latn kab_Latn